शुक्रवार को दिल्‍ली में कन्‍फेडरेशन के बैनर तले बड़ी संख्‍या में पत्रकार और गैर पत्रकार कर्मचा‍री यूएनआई में एक बजे इकट्ठे होंगे और वहां से आईएनएस एवं श्रम मंत्रालय की ओर मार्च करेंगे. गुरुवार की बैठक में कन्‍फेडरेशन के घटक आईएफडब्‍ल्‍यूजे, एनयूजे, आईजेयू, एआईएनईएफ, फेडरेशन ऑप पीटीआई एम्‍पलाइज यूनियन और यूएनआई वकर्स यूनियन के प्रतिनिधि शामिल हुए. यादव ने कहा कि हम उम्‍मीद कर रहे थे कि मंत्रिमंडल की गुरुवार की बैठक में बारह साल बाद हमारे वेतनमान में संशोधन की सिफारिश पर न्‍याय हो जाएगा. पर श्रम मंत्री खड़गे की इस बात से हमें निराशा हुई है कि मामला प्रधानमंत्री कार्यालय (पीएमओ) में अटका पड़ा है. जबकि यह हफ्तों पहले से लगातार कहते आ रहे हैं कि जस्टिस मजीठिया वेतन बोर्ड का प्रस्‍ताव जल्‍द ही मंत्रिमंडल को भेजा जाएगा. कन्‍फेडरेशन ने कहा कि अगर और देरी हुई तो अखबारी कर्मचारी देशभर में धरना-प्रदर्शन तेज करेंगे.